5.

A VII. szakasz a következőképpen módosul: a) a bevezető rész a következő 1a. ponttal egészül ki: „1a. E szakasz alkalmazásában a »közbenső szereplő« olyan, az első szállítótól eltérő, telephellyel rendelkező vagy nem rendelkező élelmiszer-vállalkozó, beleértve a kereskedőket is, aki a termelési területek, átmosó területek vagy létesítmények között végzi tevékenységét.”; b) az I. fejezet a következőképpen módosul: i. a 3. pont helyébe a következő szöveg lép: „3. Amennyiben egy élelmiszer-vállalkozó élő kagylók egy tételét termelési területek, átmosó területek vagy létesítmények között szállítja, a tételt nyilvántartási okmánynak kell kísérnie.”; ii. a 4. pont a következő d) ponttal egészül ki: „d) élő kagylóknak egy közbenső szereplő által küldött tétele esetében a tételt új, a közbenső szereplő által kitöltött nyilvántartási okmánynak kell kísérnie. A nyilvántartási okmánynak legalább az a), b) és c) pontban említett információkat és a következő információkat kell tartalmaznia: i. a közbenső szereplő neve és címe; ii. feljavítás, vagy tárolás céljából történő újramerítés esetén a kezdési időpont, a befejezési időpont és a feljavítás vagy újramerítés helye; iii. ha a feljavítást természetes területen végezték, a közbenső szereplőnek meg kell erősítenie, hogy az a természetes terület, ahol a feljavításra sor került, a feljavítás időpontjában begyűjtésre nyitva álló, A. osztályú termelési területként volt besorolva; iv. ha az újramerítést természetes területen végezték, a közbenső szereplőnek meg kell erősítenie, hogy az a természetes terület, ahol az újramerítésre sor került, az újramerítés időpontjában ugyanolyan osztályú termelési területként volt besorolva, mint az a termelési terület, ahol az élő kagylókat begyűjtötték; v. amennyiben az újramerítésre egy létesítményben került sor, a közbenső szereplőnek meg kell erősítenie, hogy a létesítmény az újramerítés időpontjában engedéllyel rendelkezett. Az újramerítés nem okozhatja az élő kagylók további szennyeződését; vi. csoportosítás esetén a faj, a csoportosítás kezdetének az időpontja, a csoportosítás végének az időpontja, azon terület státusza, ahol az élő kagylókat begyűjtötték, valamint a csoportosítás azon tétele, amely mindig ugyanabból a fajból áll, és amelyet ugyanazon a napon és ugyanazon a termelési területen fogtak ki.”; iii. a szöveg a következő 8. és 9. ponttal egészül ki: „8. A közbenső szereplőket: a) az illetékes hatóság a 4. cikk (2) bekezdésének a) pontjában említett elsődleges termelést végző élelmiszer-vállalkozásként nyilvántartásba vette, amennyiben nem rendelkeznek telephellyel, vagy olyan telephellyel rendelkeznek, ahol az élő kagylókat kizárólag szobahőmérsékleten kezelik, mossák és tárolják, csoportosítás és feljavítás nélkül, vagy b) az illetékes hatóság a 4. cikk (2) bekezdésével összhangban élelmiszer-vállalkozóként engedélyezte, amennyiben – az a) pontban említett tevékenységek végzése mellett – hűtőházzal rendelkeznek, vagy élő kagylók tételeinek csoportosításával vagy felosztásával foglalkoznak, illetve feljavítást vagy újramerítést végeznek. 9. A közbenső szereplők az „A”, „B” vagy „C” besorolású termelési területekről, átmosó területekről vagy más közbenső szereplőktől fogadhatnak élő kagylókat. A közbenső szereplők a következőknek megfelelően küldhetnek élő kagylókat: a) A. osztályba sorolt termelési területekről feladóközpontokba vagy más közbenső szereplőknek; b) B. osztályba sorolt termelési területekről tisztító központokba, feldolgozó létesítményekbe vagy más közbenső szereplőknek; c) C. osztályba sorolt termelési területekről feldolgozó létesítményekbe vagy más, telephellyel rendelkező közbenső szereplőknek.”; c) a IV. fejezet 1. pontja A. részének helyébe a következő szöveg lép: „1. A tisztítás megkezdése előtt az élő kagylókról el kell távolítani az iszapot és a felhalmozódott törmeléket, és szükség esetén tiszta vízzel le kell mosni őket.”; d) az V. fejezet 2. pontjában: a) az a) pont helyébe a következő szöveg lép: „a) bénulásos kagylóméreg (PSP) esetében 800 mikrogramm saxitoxin-ekvivalens diHCl kilogrammonként;” b) a c) alpont helyébe a következő szöveg lép: „c) az okadainsav és a dinofízistoxinok esetében 160 mikrogramm okadainsav-ekvivalens kilogrammonként;” e) a IX. fejezet helyébe a következő szöveg lép: „IX. FEJEZET: AZ OSZTÁLYOZOTT TERMELÉSI TERÜLETEKEN KÍVÜL BEGYŰJTÖTT, NEM FILTRÁLÓ FÉSŰSKAGYLÓKRA, TENGERI CSIGÁKRA ÉS TENGERI UBORKÁKRA VONATKOZÓ EGYEDI KÖVETELMÉNYEK Az osztályozott termelési területeken kívül nem filtráló fésűskagylókat, tengeri csigákat és tengeri uborkákat begyűjtő, vagy ilyen fésűskagylókat és/vagy tengeri csigákat és/vagy tengeri uborkákat kezelő élelmiszer-vállalkozóknak biztosítaniuk kell az alábbi követelmények betartását: 1. Csak olyan nem filtráló fésűskagylókat, tengeri csigákat és tengeri uborkákat lehet forgalomba hozni, amelyeket a II. fejezet B. részével összhangban gyűjtöttek be és kezeltek, illetve amelyek a halárverést, feladó központot vagy feldolgozó létesítményt üzemeltető élelmiszer-vállalkozók saját ellenőrzési rendszere által bizonyítottan megfelelnek az V. fejezetben megállapított előírásoknak. 2. Az 1. pontban foglaltakon túlmenően, amennyiben hivatalos monitoringprogramok adatai lehetővé teszik a hatáskörrel rendelkező hatóságok számára a halászati területek osztályozását – adott esetben élelmiszeripari vállalkozókkal együttműködve –, a II. fejezet A. részének rendelkezéseit hasonlóan alkalmazni kell fésűskagylókra is. 3. A nem filtráló fésűskagylókat, tengeri csigákat és tengeri uborkákat emberi fogyasztásra csak halárveréseken, feladó központokon vagy feldolgozólétesítményeken keresztül lehet forgalomba hozni. Amennyiben a létesítményekben fésűskagylót és/vagy tengeri csigát és/vagy tengeri uborkákat is kezelnek, az azokat üzemeltető élelmiszeripari vállalkozóknak tájékoztatniuk kell a hatáskörrel rendelkező hatóságot, és a feladó központok tekintetében be kell tartaniuk a III. és a IV. fejezet vonatkozó követelményeit. 4. A nem filtráló fésűskagylók, tengeri csigák és tengeri uborkák kezelésével foglalkozó élelmiszeripari vállalkozóknak meg kell felelniük a következőknek: a) amennyiben alkalmazandók, az I. fejezet 3–7. pontjában foglalt dokumentációs követelmények. Ebben az esetben a nyilvántartási okmánynak – a koordináták leírásához használt rendszer megadásával – egyértelműen meg kell neveznie azt a területet, ahol az élő fésűskagylókat és/vagy élő tengeri csigákat és/vagy élő tengeri uborkákat begyűjtötték; vagy b) a kiskereskedelmi értékesítésre feladott élő fésűskagylók, élő tengeri csigák és élő tengeri uborkák csomagolásának lezárására a VI. fejezet 2. pontjában megállapított követelmények és a VII. fejezet azonosító jelölésre és címkézésre vonatkozó követelményei.”; f) A melléklet a következő X. fejezettel egészül ki: „X. FEJEZET ÉLŐ KAGYLÓK, ÉLŐ TÜSKÉSBŐRŰEK, ÉLŐ ZSÁKÁLLATOK ÉS ÉLŐ TENGERI CSIGÁK NYILVÁNTARTÁSI OKMÁNYÁNAK MINTÁJA ÉLŐ KAGYLÓK, ÉLŐ TÜSKÉSBŐRŰEK, ÉLŐ ZSÁKÁLLATOK ÉS ÉLŐ TENGERI CSIGÁK NYILVÁNTARTÁSI OKMÁNYA I. rész – Szállító I.1. IMSOC hivatkozási szám I.2. Belső hivatkozási szám I.3. Szállító Név Cím Nyilvántartási szám vagy engedélyszám Ország ISO-országkód Tevékenység I.4. Fogadó élelmiszer-vállalkozó Név Cím Nyilvántartási szám vagy engedélyszám Ország ISO-országkód Tevékenység I.5. Árumegnevezés Akvakultúra Természetes partok • KN-kód vagy FAO szerinti hárombetűs kód faj | mennyiség | csomag | tétel | begyűjtés időpontja| feljavítás kezdési időpontja | feljavítás befejezési időpontja | feljavítás helye | újramerítés kezdési időpontja | újramerítés befejezési időpontja | újramerítés helye | csoportosítás kezdési időpontja | csoportosítás befejezési időpontja | termelési terület | állategészségügyi státusz, adott esetben: az (EU) 2019/627 végrehajtási rendelet 62. cikkének (2) bekezdésével összhangban begyűjtve I.6. Átmosó területről Igen Nem Átmosó terület: Átmosás időtartama Kezdési időpont Befejezési időpont I.7. Tisztító/feladó központból Árverési csarnok Igen ☐ Nem ☐ Tisztító/feladó központ/árverési csarnok engedélyezési száma Belépés időpontja Kilépés időpontja Tisztítás időtartama I.8. Közbenső szereplőtől Igen ☐ Nem ☐ Név Cím Nyilvántartási szám vagy engedélyszám Ország ISO-országkód Tevékenység Érkezés időpontja Kilépés időpontja I.9. A szállító nyilatkozata Alulírott, a szállítmány feladásáért felelős élelmiszer-vállalkozó kijelentem, hogy legjobb tudomásom és meggyőződésem szerint az ezen okmány I. részében megadott információk igazak és teljesek. Dátum .Az aláíró aláírása Aláírás II. rész – Fogadó vállalkozó II.1. Belső hivatkozási szám (fogadó) II.2. A fogadó élelmiszer-vállalkozó nyilatkozata Alulírott, a szállítmány fogadásáért felelős élelmiszer-vállalkozó kijelentem, hogy a szállítmány [DÁTUM]-án/-én érkezett a telephelyemre. Az aláíró neve Aláírás Magyarázó megjegyzések Rovat Leírás I. rész – Szállító Az okmánynak ezt a részét az élő kagylók tételét feladó élelmiszer-vállalkozó tölti ki. I.1. IMSOC hivatkozási szám Az IMSOC által generált egyedi alfanumerikus kód I.2. Belső hivatkozási szám Ezt a rovatot a feladó élelmiszer-vállalkozó egy belső hivatkozási szám megadására használhatja. I.3. Szállító Adja meg a származási létesítmény nevét és címét (utca, város és adott esetben a régió/tartomány/állam neve), valamint ISO-országkódját. Termelési területek esetében kérjük, adja meg az illetékes hatóságok által engedélyezett területet. Élő fésűskagylók, tengeri csigák vagy tengeri uborkák esetében adja meg a begyűjtési terület helyét. Adott esetben adja meg a létesítmény nyilvántartási számát vagy engedélyszámát. Adja meg a tevékenységet (begyűjtő, tisztító központ, feladó központ, árverési csarnok vagy közbenső tevékenység). Amennyiben az élő kagylók tételét egy tisztító központból/feladó központból, vagy osztályozott termelési területeken kívül begyűjtött, nem filtráló fésűskagylók, tengeri csigák és tengeri uborkák esetében egy árverési csarnokból adják fel, adja meg az engedélyszámot és a tisztító központ/feladó központ vagy árverési csarnok címét. I.4. Fogadó élelmiszer-vállalkozó Adja meg a rendeltetési létesítmény nevét és címét (utca, város és adott esetben a régió/tartomány/állam neve), valamint ISO-országkódját. Termelési vagy átmosó területek esetében kérjük, adja meg az illetékes hatóságok által engedélyezett területet. Adott esetben adja meg a létesítmény nyilvántartási vagy engedélyszámát. Adja meg a tevékenységet (begyűjtő, tisztító központ, feladó központ, feldolgozó létesítmény vagy közbenső tevékenység). I.5. Árumegnevezés Tüntesse fel a Kombinált Nómenklatúra szerinti kódot vagy a FAO szerinti hárombetűs kódot, a fajt, a mennyiséget, a csomagolás típusát (zsákok, ömlesztett áru stb.), a tételt, a begyűjtés időpontját, a feljavítás kezdetének és befejezésének az időpontját (adott esetben), a feljavítás helyét (adja meg a termelési terület osztályozását és elhelyezkedését, vagy adott esetben a létesítmény engedélyszámát), az újramerítés kezdetének és befejezésének az időpontját (adott esetben), az újramerítés helyét (adja meg a termelési terület osztályozását és elhelyezkedését, vagy adott esetben a létesítmény engedélyszámát), a csoportosítás kezdetének és befejezésének az időpontját (adott esetben), a termelési területet és annak egészségügyi státuszát (adott esetben a termelési terület osztályát). Amennyiben az élő kagylókat az (EU) 2019/627 végrehajtási rendelet 62. cikkének (2) bekezdésével összhangban gyűjtötték be, ezt kifejezetten jelezni kell. Élő kagylók csoportosításakor a tételnek ugyanahhoz a fajhoz tartozó, ugyanazon a napon begyűjtött és ugyanazon termelési területről származó kagylókra kell vonatkoznia. A nem kívánt rész törlendő I.6. Átmosó területről Amennyiben az élő kagylók tételét átmosó területről küldik, adja meg az illetékes hatóságok által engedélyezett átmosó területet és az átmosás időtartamát (kezdési és befejezési időpont). I.7. Tisztító központból/feladó központból vagy halárverésről Amennyiben az élő kagylók tételét egy tisztító központból/feladó központból, vagy az osztályozott termelési területeken kívül begyűjtött, nem filtráló fésűskagylók, tengeri csigák és tengeri uborkák esetében egy árverési csarnokból küldik, adja meg az engedélyszámot és a tisztító központ/feladó központ vagy árverési csarnok címét. Ha tisztító központból küldik, adja meg a tisztítás időtartamát, valamint azt a dátumot, amikor a tétel bekerült a tisztító központba, és amikor elhagyta azt. A nem kívánt rész törlendő I.8. Közbenső szereplőtől Adja meg a közbenső szereplő nevét és címét (utca, város és adott esetben a régió/tartomány/állam neve), valamint ISO-országkódját. Adott esetben adja meg a nyilvántartási számot vagy engedélyszámot és a tevékenységet. I.9. A szállító nyilatkozata Illessze be a dátumot, az aláíró nevét és az aláírást. II. rész – Fogadó élelmiszer-vállalkozó Az okmánynak ezt a részét az élő kagylók tételét fogadó élelmiszer-vállalkozó tölti ki. II.1. Belső hivatkozási szám (fogadó) Ezt a rovatot a tételt fogadó élelmiszer-vállalkozó egy belső hivatkozási szám megadására használhatja. II.2. A fogadó élelmiszer-vállalkozó nyilatkozata Adja meg az élő kagylók tételének a fogadó élelmiszer-vállalkozó telephelyére való érkezési időpontját. Telephellyel nem rendelkező közbenső szereplő esetében adja meg a tétel megvásárlásának időpontját. Illessze be az aláíró nevét és az aláírást.”